cyanic-selkie/wikianc huggingface dataset:
ไฟป่าแคว้นแอตติกา พ.ศ. 2561
ความช่วยเหลือระหว่างประเทศ
ประเทศกรีซได้ขอความช่วยเหลือจากประเทศอื่น ๆ เพื่อช่วยแก้ไขปัญหาเพลิงไหม้และจัดการกับสถานการณ์ฉุกเฉิน โดยการส่งคำขอผ่านทางกลไกการคุ้มครองทางแพ่งของสหภาพยุโรปสำหรับความช่วยเหลือระหว่างประเทศ กรรมาธิการยุโรปเพื่อการช่วยเหลือด้านมนุษยธรรมและการจัดการวิกฤติได้มาถึงกรุงเอเธนส์ในวันที่ 24 กรกฎาคมเพื่อประสานความช่วยเหลือของสหภาพยุโรป ส่วนกลไกการคุ้มครองทางแพ่งของสหภาพยุโรปได้ช่วยระดมเครื่องบิน, ยานพาหนะ, บุคลากรทางการแพทย์ และนักดับเพลิงจากประเทศในสหภาพยุโรป นอกจากนี้ ระบบดาวเทียมโคเปอร์นิคัสของสหภาพยุโรปได้รับการเปิดใช้งานเพื่อให้เจ้าหน้าที่ได้มีแผนที่เฉพาะระดับสูง ในขณะที่นิกอส ทอสกัส รัฐมนตรีกรีก กล่าวว่าไม่เคยมีข้อเสนอมากมายที่จะช่วยเหลือในการดับเพลิงเช่นนี้มาก่อน โดยยกย่องความสามัคคีที่แสดงให้เห็นของประเทศต่าง ๆ
ไมเซโตซัว
ไมเซโตซัว (Mycetozoa) เป็นกลุ่มของราเมือก
การจัดประเภท
ไมเซโตซัวแบ่งออกได้เป็นกลุ่มดิกทีโอสเตเลีย ไมโซแกสเตรีย และโพรโตสเตเลีย
กลุ่มไมเซโตซัวต่างเข้ากับกลุ่มยูนิคอนตาใหญ่ อะมีโบซัว ขณะที่ราเมือกประเภทอื่นเข้ากับกลุ่มไบคอนตา (พวกฟอนติคูลาเป็นโอพิสโธคอนต์)
สี่ไม้คาน
สี่ไม้คาน เป็นละคร โรแมนติก คอมเมดี้ ดราม่า เป็นบทประพันธ์ของ สีสวลี เคยสร้างเป็นละครโทรทัศน์ มาแล้ว 2 ครั้ง
การสร้างเป็นละครโทรทัศน์
ครั้งที่ 1 ออกอากาศทาง ช่อง 3 พ.ศ. 2541 ผลิตโดย บริษัท ไฟว์สตาร์ โปรดักชัน จำกัด บทประพันธ์ สีสวลี บทโทรทัศน์ ลลิตา ฉันทศาสตร์โกศล นันทวรรณ รุ่งวงศ์พาณิชย์ กำกับการแสดง ณรงค์ จารุจินดา นำแสดงโดย พัสสน ศรินทุ ธัญญาเรศ รามณรงค์ สายฟ้า เศรษฐบุตร จินตหรา สุขพัฒน์ สันติสุข พรหมศิริ ศานันทินี พันธุ์ชูจิตร สิริลักษณ์ ตะเกิงสุข อาทิจพันธ์ คุณานุกร และนักแสดงอีกมากมาย
อัลปราโซแลม
อัลปราโซแลม (Alprazolam) มีชื่อการค้า เช่น แซแน็กซ์ (Xanax) เป็นต้น เป็นยาสงบประสาทออกฤทธิ์เร็วที่มีระยะเวลาปานกลางในกลุ่มไตรอะโซโลเบนโซไดอะเซพีน (TBZD) ซึ่งเป็นเบนโซไดอะเซพีนที่ผสมกับวงแหวนไตรอะโซล ยานี้ใช้กันมากที่สุดในการรักษาโรควิตกกังวลในระยะสั้น โดยเฉพาะอย่างยิ่งโรคตื่นตระหนกหรือโรควิตกกังวลไปทั่ว (GAD) โดยทั่วไปเมื่อใช้รักษา GAD อาการจะดีขึ้นภายในหนึ่งสัปดาห์ ส่วนที่ใช้อื่น เช่น รักษาภาวะคลื่นไส้ที่เกิดจากเคมีบำบัด ร่วมกับการรักษาอื่น ปกติอัลปราโซแลมให้กินทางปาก
ผลข้างเคียงของยาที่พบทั่วไป มีตั้งแต่ง่วง ซึมเศร้า ปวดศีรษะ รู้สึกเพลีย ปากแห้ง และมีปัญหาเรื่องความจำ ผลการทำให้สงบและอ่อนเพลียของยาบางส่วนอาจดีขึ้นภายในไม่กี่วัน เนื่องจากยานี้มีความกังวลว่าจะถูกนำไปใช้ในทางที่ผิด บางที่จึงไม่แนะนำให้ใช้อัลปราโซแลมเป็นยารักษาโรคตื่นตระหนกเป็นยาตัวแรก อาการถอนยาหรือกลับมาป่วยซ้ำอาจเกิดขึ้นได้ถ้าปริมาณยาลดลงกระทันหัน ในการรักษาจึงอาจต้องค่อย ๆ ลดปริมาณยาโดยใช้เวลาหลายสัปดาห์หรือเดือน ความเสี่ยงที่พบน้อยอื่น เช่น ฆ่าตัวตาย และมีความเสี่ยงเสียชีวิตจากทุกสาเหตุเพิ่มขึ้น 2 เท่าเทียบกับผู้ไม่ได้รับยา อัลปราโซแลมออกฤทธิ์ผ่านตัวรับ GABAA เช่นเดียวกับยากลุ่มเบนโซไดอะเซพีนอื่น
มีการจดสิทธิบัตรอัลปราโซแลมในปี 1971 และได้รับอนุมัติให้ใช้ทางการแพทย์ในสหรัฐในปี 1981 อัลปราโซแลมเป็นสารควบคุมตามตารางรายการ 4 (ของรัฐบัญญัติสารควบคุม) และเป็นยาที่มีการใช้ในทางที่ผิดบ่อย ทั้งนี้ ยาดังกล่าวมีอยู่เป็นยาสามัญ ในปี 2019 ยานี้เป็นยาที่ถูกสั่งจ่ายมากที่สุดเป็นอันดับที่ 41 ในสหรัฐ โดยมีการสั่งจ่ายกว่า 17 ล้านครั้ง
กรมควบคุมมลพิษ
กรมควบคุมมลพิษ (Pollution Control Department) เป็นหน่วยงานประเภทกรม อยู่ในสังกัดของกระทรวงทรัพยากรธรรมชาติและสิ่งแวดล้อม มีหน้าที่ดูแลจัดการ, ควบคุม, ดูแล และรักษาสิ่งแวดล้อมไม่ให้เกิดมลพิษ
บทบาทและภารกิจทั่วไป ซึ่งถือปฏิบัติตามบทบัญญัติที่เกี่ยวข้องในพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 โดยให้อำนาจคณะกรรมการสิ่งแวดล้อมแห่งชาติ คณะกรรมการควบคุมมลพิษ และเจ้าพนักงานควบคุมมลพิษ ในการบังคับใช้มาตรการต่างๆ ตามกฎหมาย เพื่อประโยชน์ในการควบคุม ป้องกันและแก้ไขปัญหาสิ่งแวดล้อมอันเนื่องมาจากภาวะมลพิษ ปัจจุบันอธิบดีกรมควบคุมมลพิษ คือ ปิ่นสักก์ สุรัสวดี
ประวัติ
กรมควบคุมมลพิษ ก่อตั้งเมื่อวันที่ 4 เมษายน พ.ศ. 2535 อันเป็นผลสืบเนื่องมาจากประกาศใช้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และยกเลิกพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 โดยให้เป็นไปตาม
หน่วยงานภายใน
กรมควบคุมมลพิษ แบ่งหน่วยงานภายในออกเป็น 25 หน่วยงาน (9 หน่วยงานตั้งอยู่ในส่วนกลาง 16 หน่วยงานตั้งอยู่ในภูมิภาค) ได้แก่
รัฐแมนิโทบา
รัฐแมนิโทบา (Manitoba) เป็นรัฐบนที่ราบแพร์รีแคนาดา ของแคนาดามีพื้นที่ 649,950 ตร.กม. (250,900 ตร.ไมล์) รัฐแมนิโทบาติดต่อกับรัฐออนแทรีโอทางตะวันออกและรัฐซัสแคตเชวันทางตะวันตก และดินแดนนูนาวุต ทางตอนเหนือ และติดกับรัฐนอร์ทดาโคตาและรัฐมินนิโซตา ของสหรัฐทางตอนใต้ รัฐแมนิโทบามีเส้นแนวชายฝั่งทะเลบริเวณอ่าวฮัดสันที่เชอร์ชิลล์
รัฐแมนิโทบาเข้าร่วมสมาพันธ์เมื่อวันที่ 15 กรกฎาคม ค.ศ. 1870
ฟอร์ด มอนดิโอ
ฟอร์ด มอนดิโอ มีวิวัฒนาการตามช่วงเวลาได้ 6 Generation (รุ่น) ดังนี้
รุ่นที่ 1 (พ.ศ. 2535-2539)
รุ่นที่ 1 ของฟอร์ด มอนดิโอ เริ่มผลิตในปี พ.ศ. 2535 และเริ่มจำหน่ายจริงในปี พ.ศ. 2536 มีตัวถัง 3 แบบ คือ ซีดาน 4 ประตู แฮทช์แบค 5 ประตู และสเตชันวากอน 5 ประตู โดยใช้ระบบขับเคลื่อนล้อหน้า ฟอร์ด มอนดิโอเป็นรถยนต์รุ่นที่มาแทนฟอร์ด เซียรา ในตลาดยุโรป และฟอร์ด เท็ลสตาร์ ในตลาดเอเชีย มีเครื่องยนต์หลายขนาด ตั้งแต่ 1.6 ,1.8 ,2.0 และ 2.5 ลิตร และใช้ชิ้นส่วนร่วมกับมาสด้า โครโนส
ในประเทศไทยได้มีการนำรุ่นนี้เข้ามาจำหน่ายอย่างเป็นทางการด้วย โดยเป็นรุ่นที่ 2 และรุ่นสุดท้ายที่จำหน่ายโดยตัวแทนจำหน่ายทั้ง 2 เจ้า คือนิวเอร่าและยนตรกิจ ในช่วงปี พ.ศ. 2538-2540 ซึ่งมีให้เห็นอยู่ไม่มากนัก
รุ่นที่ 2 (พ.ศ. 2539-2543)
รุ่นที่ 2 เริ่มผลิตในปี พ.ศ. 2539-2543 โดยเป็นรุ่นสุดท้ายที่มีจำหน่ายในประเทศไทย เนื่องจากไม่ได้รับความนิยมมากนัก เพราะเจ้าตลาดในขณะนั้น (โตโยต้า คัมรี่ ,ฮอนด้า แอคคอร์ด ,นิสสัน เซฟิโร่) เป็นรถยนต์ที่ได้รับความนิยมมากกว่า และภาพลักษณ์แบรนด์ดีกว่า (ในขณะนั้นฟอร์ดในไทยเพิ่งเริ่มก่อตั้ง) มีเครื่องยนต์ 4 ขนาดคือ 1.6 ,1.8 ,2.0 และ 2.5 ลิตร และมีตัวถังให้เลือก 3 แบบคือ ซีดาน 4 ประตู ,แฮทช์แบค 5 ประตู และสเตชันวากอน 5 ประตูตามเดิม
รุ่นที่ 3 (พ.ศ. 2543-2550)
รุ่นที่ 3 เริ่มผลิตในปี พ.ศ. 2543-2550 โดยรุ่นนี้ไม่มีจำหน่ายในประเทศไทยแล้ว มีเครื่องยนต์ให้เลือก 5 ขนาด คือ 1.8 ,2.0 ,2.2 ,2.5 และ 3.0 ลิตร โดยรุ่นนี้มีจำหน่ายใน ยุโรป ,เอเชีย ,บราซิล และเม็กซิโก โดยรุ่นนี้เป็นรุ่นสุดท้ายที่ใช้ชิ้นส่วนร่วมกับมาสด้า โครโนส
รุ่นที่ 4 (พ.ศ. 2550-2555)
รุ่นที่ 4 เริ่มผลิตในปี พ.ศ. 2550-2556 การออกแบบมอนดิโอรุ่นนี้ได้ถูกนำไปใช้ในการออกแบบ ฟอร์ด เอส-แม็กซ์ ,ฟอร์ด กาแล็กซี และวอลโว่ S80 ด้วย มีเครื่องยนต์ 6 ขนาดด้วยกัน คือ 1.6 ,1.8 ,2.0 ,2.2 ,2.3 และ 2.5 ลิตร มีระบบเกียร์ 4 รูปแบบ คือ เกียร์ธรรมดา 5 สปีด ,เกียร์ธรรมดา 6 สปีด ,เกียร์อัตโนมัติ 6 สปีด และเกียรอัตโนมัติพาวเวอร์ชิฟท์ 6 สปีด
รุ่นที่ 5 (พ.ศ. 2555-2565; CD391)
รุ่นที่ 5 เตรียมจะมีการเปิดตัวอย่างเป็นทางการในปี พ.ศ. 2556-2565 และได้ยุบรวมกับฟอร์ด ฟิวชั่น ซึ่งเป็นรถยนต์ขนาดกลางของฟอร์ดที่ทำตลาดในประเทศสหรัฐอเมริกา โดยได้นำไปโชว์ในงาน North American International Auto Show ก่อนในปี พ.ศ. 2555มีเครื่องยนต์ให้เลือกเพียง 4 ขนาด คือ 1.0 ,1.5 ,1.6 และ 2.0 ลิตรให้เลือกเท่านั้น และมีระบบเกียร์ 2 แบบให้เลือกคือ เกียร์ธรรมดา 6 สปีด และเกียร์อัตโนมัติพาวเวอร์ชิฟท์ 6 สปีด
รุ่นที่ 6 (พ.ศ. 2565-ปัจจุบัน)
รุ่นที่ 6 เตรียมจะมีการเปิดตัวอย่างเป็นทางการในปี พ.ศ. 2565 Changan Ford ประเทศจีน ก็เปิดตัว Mondeo (หรือ Fusion ในตลาด US) ซึ่งถือเป็นเจเนอร์เรชั่นที่ 5 หลังจากที่รุ่นก่อนหน้าเปิดตัวไปตั้งแต่เมื่อปี 2012 โดยรุ่นใหม่นี้จะถูกออกแบบโดยดีไซน์ เซ็นเตอร์ที่สร้างขึ้นมาใหม่ในเมืองเซี่ยงไฮ้ เป็นการแสดงให้เห็นถึงความตั้งใจของ Ford ที่จะปั้นโมเดลนี้เพื่อตอบโจทย์ตลาดประเทศจีนโดยเฉพาะ ด้านขุมกำลัง ยังไม่มีรายละเอียดอย่างเป็นทางการออกมาในขณะนี้ แต่ถ้าสังเกตเพลทที่อยู่ด้านท้าย จะเห็นตัวเลข 245 ซึ่งคาดว่าจะเป็นขุมพลัง EcoBoost เครื่องยนต์เบนซิน 4 สูบ 2.0 ลิตร พร้อมระบบอัดอากาศ Turbocharger โดยอาจให้กำลังสูงสุด 245 แรงม้า ตามตัวเลขที่บอกใบ้เอาไว้ ทั้งนี้ ข้อมูลอย่างเป็นทางการและวันที่วางจำหน่ายจะถูกเปิดเผยหลังจากนี้ แต่คาดว่า Changan Ford จะพร้อมส่งมอบ Mondeo ใหม่ได้ในเร็วๆ นี้ โดยที่การทำตลาดในภูมิภาคอื่นๆ ยังคงรอการยืนยันอย่างเป็นทางการจาก Ford
สถานีลุมพินี
สถานีลุมพินี (Lumphini Station, รหัส BL25) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนพระรามที่ 4 กรุงเทพมหานคร บริเวณสี่แยกวิทยุ เยื้องกับสวนลุมพินี ในอนาคต จะเชื่อมต่อกับโครงการรถไฟฟ้าสายสีเทา และรถไฟฟ้าสายสีฟ้า ที่สถานีลุมพินี
ที่ตั้ง
ถนนพระรามที่ 4 บริเวณทิศตะวันออกของสี่แยกวิทยุ จุดบรรจบของถนนวิทยุ และถนนสาทรเหนือ-ใต้ ด้านข้างสะพานไทย-เบลเยียมในพื้นที่แขวงลุมพินี เขตปทุมวัน และแขวงทุ่งมหาเมฆ เขตสาทร กรุงเทพมหานคร
ทั้งนี้ ย่านที่เรียกกันว่า "ลุมพินี" หมายถึงย่านบริเวณด้านตะวันออกของสวนลุมพินีต่อเนื่องไปยังย่านบ่อนไก่ และเคยเป็นที่ตั้งของสนามมวยเวทีลุมพินีซึ่งเป็นที่รู้จักกันทั่วไป แต่ผู้ที่โดยสารรถไฟฟ้ามายังสวนลุมพินีอาจเกิดความสับสนบ้าง เนื่องจากพระบรมรูปพระบาทสมเด็จพระมงกุฎเกล้าเจ้าอยู่หัว ซึ่งเป็นจุดหมายตาที่สำคัญของสวนลุมพินีนั้นได้ประดิษฐานอยู่ที่สี่แยกศาลาแดง อันเป็นที่ตั้งของสถานีสีลม
สัญลักษณ์ของสถานี
ใช้สัญลักษณ์รูปดอกบัว สื่อถึงสวนลุมพินี ซึ่งเป็นที่ตั้งสถานี และตั้งชื่อตามสวนลุมพินีวัน สถานที่ประสูติของพระพุทธเจ้า ในประเทศเนปาล โดยใช้สีเขียวเพื่อบ่งบอกถึงพื้นที่สวนสาธารณะ
รูปแบบของสถานี
เป็นสถานีใต้ดิน กว้าง 20 เมตร ยาว 172 เมตร ระดับชานชาลาอยู่ลึก 26 เมตรจากผิวดิน เป็นชานชาลาต่างระดับ (Station with Stack Platform) เนื่องจากถนนพระรามที่ 4 ขาออกมีท่อส่งน้ำของการประปานครหลวง ทำให้ต้องสร้างอุโมงค์ซ้อนกัน
การจัดพื้นที่ในตัวสถานี
แบ่งเป็น 4 ชั้น ประกอบด้วย
โซมะ
โซมะ (相馬市 (Sōma-shi)) เป็นนครที่ตั้งอยู่ทางตะวันออกเฉียงเหนือของจังหวัดฟูกูชิมะ ประเทศญี่ปุ่น จัดตั้งขึ้นเมื่อวันที่ 31 มีนาคม ค.ศ. 1954 มีจำนวนประชากร ณ วันที่ 1 เมษายน ค.ศ. 2023 ประมาณ 33,568 คน
ฟาโรห์สเมงห์คาเร
ฟาโรห์สเมงห์คาเร (Smenkhkare หมายถึง พลังอำนาจของวิญญาณแห่งรา) ผู้ได้ครองบัลลังก์ต่อจากฟาโรห์อเคนาเตนเพียงช่วงระยะสั้น ๆ เป็นฟาโรห์ที่ลึกลับที่สุดในบรรดาฟาโรห์แห่งราชวงศ์ที่ 18 นักประวัติศาสตร์บางคนสันนิษฐานว่า พระองค์อาจเป็นพระอนุชาของฟาโรห์อเคนาเตน บ้างก็อาจจะเป็นพระนางเนเฟอร์ตีติที่ขึ้นครองราชย์เป็นฟาโรห์หญิงโดยเปลี่ยนพระนามใหม่เสียด้วยซ้ำ แต่ไม่ว่าสเมงห์คาเรจะเป็นใคร เขาหรือเธอก็ปกครองอยู่เพียงไม่กี่ปี (ประมาณ 1 ปี, ก่อนคริสต์ศักราช 1356 ปี - ก่อนคริสต์ศักราช 1355 ปี)
อ้างอิง
-1335
เวียนนา
เวียนนา เป็นเมืองหลวง เมืองใหญ่สุด และเป็นหนึ่งในเก้ารัฐของประเทศออสเตรีย เวียนนาเป็นนครที่มีประชากรมากที่สุดของประเทศ โดยมีผู้อาศัยทั้งสิ้น 1.9 ล้านคน (2.6 ล้านคนถ้านับรวมปริมณฑล คิดเป็นหนึ่งในสามของประชากรทั้งประเทศ) และยังเป็นศูนย์กลางทางด้านวัฒนธรรม เศรษฐกิจ และการเมือง เวียนนาเป็นนครที่มีประชากรในเขตเมืองมากที่สุดเป็นอันดับที่ 6 ของสหภาพยุโรป
ในช่วงก่อนเริ่มคริสต์ศตวรรษที่ 20 เวียนนาเป็นเมืองที่มีประชากรพูดภาษาเยอรมันมากที่สุดในโลก และในช่วงก่อนการแบ่งแยกของจักรวรรดิออสเตรีย-ฮังการี นครมีประชากรมากถึง 2 ล้านคน ในปัจจุบัน เวียนนาเป็นเมืองที่มีประชากรพูดภาษาเยอรมันมากเป็นอันดับที่สองรองจากเบอร์ลิน เวียนนาเป็นที่ตั้งขององค์การระหว่างประเทศหลายแห่ง อาทิ สหประชาชาติ โอเปก และโอเอสซีอี ตัวนครตั้งอยู่ในภาคตะวันออกของออสเตรีย และอยู่ใกล้กับพรมแดนเช็กเกีย สโลวาเกีย และฮังการี โดยกลุ่มประเทศนี้ดำเนินงานร่วมกันในภูมิภาคยุโรปกลาง เวียนนามีประชากรในเขตปริมณฑลทั้งสิ้น 3 ล้านคน ซึ่งใกล้เคียงกับบราติสลาวา ใน ค.ศ. 2001 ย่านใจกลางเมืองได้รับการประกาศให้เป็นแหล่งมรดกโลก แต่ในเดือนกรกฎาคม ค.ศ. 2017 ย่านใจกลางเมืองถูกนำใส่รายชื่อแหล่งมรดกโลกที่อยู่ในอันตราย นอกจากนี้ เวียนนายังเป็นที่รู้จักกันในชื่อ "นครแห่งดนตรี" อันเนื่องจากมรดกทางดนตรีที่สำคัญ เวียนนายังถูกกล่าวขานว่าเป็น "นครแห่งความฝัน" เพราะเป็นบ้านเกิดของนักจิตวิเคราะห์คนแรกของโลกอย่างซีคมุนท์ ฟร็อยท์ บรรพบุรุษของชาวเวียนนาเป็นชาวเคลต์และชาวโรมัน ซึ่งได้อพยพมาในช่วงสมัยกลางและสมัยบารอก เวียนนาเป็นที่รู้จักในด้านแหล่งดนตรีแนวหน้าของยุโรป โดยมีดนตรีคลาสสิกแบบเวียนนามาตั้งแต่ต้นคริสต์ศตวรรษที่ 20 พื้นที่ใจกลางทางประวัติศาสตร์ของเวียนนาเต็มไปด้วยสถาปัตยกรรมที่งดงาม ซึ่งรวมไปถึงพระราชวังและสวนแบบบารอก และถนนวงแหวนเวียนนา ซึ่งสร้างขึ้นในคริสต์ศตวรรษที่ 19 รายล้อมไปด้วยอาคารใหญ่ อนุสรณ์ และสวนสาธารณะ
เวียนนามีคุณภาพชีวิตที่ดีมาก จากการสำรวจนครของโลก 127 แห่งใน ค.ศ. 2005 หน่วยอินเทลลิเจนซ์ของนักเศรษฐศาสตร์จัดอันดับให้เวียนนาเป็นนครที่น่าอยู่ที่สุดในโลก (ร่วมกับแวนคูเวอร์และซานฟรานซิสโก) ในช่วงระหว่าง ค.ศ. 2011–2015 เวียนนาตกไปอยู่อันดับที่สอง โดยเป็นรองเพียงเมลเบิร์น    และใน ค.ศ. 2018 เวียนนากลับไปอยู่อันดับที่หนึ่งอีกครั้ง ซึ่งต่อเนื่องมาจนถึง ค.ศ. 2019 ในช่วงเวลาสิบปี (2009–2019) บริษัทคุณภาพชีวิตอย่างเมอร์เซอร์จัดอันดับให้เวียนนาได้อันดับหนึ่งในด้าน "คุณภาพความเป็นอยู่" จากการสำรวจนครรอบโลกกว่า 100 แห่ง       โมโนเซิลจัดอันดับให้เวียนนาอยู่อันดับที่สองในด้านคุณภาพชีวิตประจำปี 2015 จากรายชื่อนครทั้ง 25 แห่งของโลก     ยูเอ็น-ฮาบิแท็ต ประกาศให้เวียนนาเป็นนครที่รุ่งเรืองที่สุดในโลกประจำปี 2012–2013 ตัวนครเป็นอันดับที่หนึ่งของโลกในด้านวัฒนธรรมแห่งนวัตกรรมประจำปี 2007 และ 2008 และอยู่อันดับที่ 6 (จากนคร 256 แห่ง) จากดัชนีนครนวัตกรรมประจำปี 2014 ที่ใช้เกณฑ์ 162 ข้อจากสามประเด็น ได้แก่ วัฒนธรรม โครงสร้างพื้นฐาน และการค้า   เวียนนาเป็นเจ้าภาพจัดงานประชุมผังเมืองอยู่บ่อยครั้ง และผังเมืองเวียนนาก็ถูกใช้เป็นตัวอย่างของนักผังเมืองด้วยเช่นกัน ในช่วงระหว่าง ค.ศ. 2005–2010 เวียนนาเป็นจุดหมายปลายทางอันดับหนึ่งในด้านการประชุมระดับโลก และมีนักท่องเที่ยว 6.8 ล้านต่อปี
ตำบลหลักเขต
หลักเขต เป็นตำบลแห่งหนึ่งในอำเภอเมืองบุรีรัมย์ จังหวัดบุรีรัมย์ องค์กรปกครองส่วนท้องถิ่นในพื้นที่ได้แก่เทศบาลตำบลหลักเขต
CJK
CJK เป็นการใช้คำศัพท์ ภาษาจีน, ภาษาญี่ปุ่น และภาษาเกาหลี ร่วมกัน สำหรับใช้ในด้านซอฟต์แวร์และการสื่อสารสากล
และนิยามของ CJKV จะหมายรวมถึง CJK ที่เพิ่มภาษาเวียดนามเข้าไปด้วย ซึ่งเป็นการประกอบภาษาเอเชียตะวันออกหลักๆเข้าไว้ด้วยกัน
เพลงสรรเสริญสาธารณรัฐอะดีเกยา
เพลงสรรเสริญสาธารณรัฐอะดีเกยา (อะดีเกยา: Адыге Республикэм и Гимн, Гимн Республики Адыгея) เป็นชื่อของเพลงชาติสาธารณรัฐอะดีเกยาแห่งสหพันธรัฐรัสเซีย ประพันธ์คำร้องโดยอิซฮาก ชูมาโฟวิช มาชบาช (Iskhak Shumafovich Mashbash) ทำนองโดย อูมาร์ คาซิโซวิช ทคาบิซิมอฟ (Umar Khatsitsovich Tkhabisimov) เพลงดังกล่าวนี้ได้ผ่านการรับรองโดยสภาสูงสุดแห่งสาธารณรัฐอะดีเกยาเมื่อวันที่ 25 มีนาคม ค.ศ. 1992 ซึ่งการผ่านมติดังกล่าวนับเป็นมติลำดับแรกๆ ของสาธารณรัฐที่มีการจัดตั้งขึ้นหลังการล่มสลายของสหภาพโซเวียต
คำแปลภาษาไทย
ดินแดนแห่งอาดิเกีย หัวใจของประเทศที่ข้ารัก จิตวิญญาณของเรา ขอให้มีชีวิตอยู่ ขอให้คำมั่นสัญญาเสมอไป ในครอบครัวอันปึกแผ่นของประชาชน
ร้องประสานเสียง: ไปในสิ่งที่ดี เดินต่อไป, สาธารณรัฐ – บ้านของเรามีความสุข ลุกขึ้น กางปีก สาธารณรัฐ – ความฝันสูงสุดของเรา เพิ่มราศีจากประชาเป็นของท่าน
หนึ่งในสถานที่ดีของโลก โดยบรรพบุรุษเลือกสรรของเรา ทั้งความกล้าหาญ ทั้งความอดทน ส่งมองหลายทศวรรษซึ่งกันและกัน
ร้องประสานเสียง
ภาระของเจ้าทั้งมวลเป็นผู้อยู่เบื้องหลัง ดวงอาทิตย์ของท่านอยู่เหนือของท่าน ท่าน ส่วนหนึ่งของรัสเซียอันรุ่งโรจน์ และในใจนั้นของท่านมีอิสระ
ขณะที่เรามีชีวิตอยู่ – นิรันดร์ แผ่นดินจะอยู่ในใจของเรา และจะเป็นนิรันดร์สำหรับเรา ทั้งพื้นดวงสุริยาและนภา
ตำบลบ้านเกาะ
บ้านเกาะ เป็นตำบลตำบลหนึ่งในอำเภอเมืองนครราชสีมา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลจอหอ (บางส่วนบ้านขนาย หมู่ที่ 3) และองค์การบริหารส่วนตำบลบ้านเกาะ
การปกครองส่วนท้องถิ่น
พื้นที่ของตำบลบ้านเกาะอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
อนุสรณ์สถานการก่อการกำเริบของประชาชนแห่งบานิยาและกอร์ดูน
อนุสรณ์สถานการก่อการกำเริบของประชาชนแห่งบานิยาและกอร์ดูน (Spomenik ustanku naroda Banije i Korduna) หรือเรียกสั้น ๆ ว่า อนุสรณ์สถานเปตรอวากอรา (Spomenik na Petrovoj gori) เป็นอนุสรณ์สถานสงครามโลกครั้งที่สอง ตั้งอยู่บนเวลิกีเปตรอวัตส์ (Veliki Petrovac) ซึ่งเป็นจุดสูงสุดของภูเขาเปตรอวากอราในตอนกลางของประเทศโครเอเชีย สร้างขึ้นเพื่อระลึกถึงเหยื่อและผู้มีส่วนร่วมในการเคลื่อนไหวเพื่อก่อการกำเริบและต่อต้านนาซีในกอร์ดูน (Kordun) และบานิยา (Banija)
ในอดีต ยอดสูงสุดของอนุสรณ์สามารถขึ้นไปเพื่อชมทิวทัศน์ที่มองเห็นสโลวีเนีย, บอสเนีย และซาเกร็บได้ นับตั้งแต่ปี 1991 และสงครามการประกาศเอกราชโครเอเชียเริ่มต้นขึ้น อนุสรณ์ถูกทิ้งร้างและถูกทำลายบางส่วน ปัจจุบันอยู่ในสภาพทรุดโทรมและขาดการใส่ใจดูแลอย่างหนัก
ซัลวาดอร์
ซัลวาดอร์ (Salvador) เป็นเมืองใหญ่ที่สุดในภาคตะวันออกเฉียงเหนือของบราซิล ตั้งอยู่ทางชายฝั่งมหาสมุทรแอตแลนติก เป็นเมืองหลวงของรัฐบาเยีย ซัลวาดอร์เป็นเมืองหลวงแห่งแรกของบราซิลซึ่งก่อตั้งในยุคอาณานิคมโดยชาวโปรตุเกส เป็นเมืองใหญ่อันดับสามของประเทศต่อจากเซาเปาลูและรีโอเดจาเนโร ซัลวาดอร์ได้ชื่อว่าเป็นเมืองแห่งความสุข มีชื่อเสียงอย่างมากในเรื่องของการสังสรรค์ และเทศกาลรื่นเริง
บัววิกตอเรีย
บัววิกตอเรีย หรือ บัวกระด้ง (Victoria waterlily) เป็นบัวในสกุล Victoria จัดเป็นบัวที่มีขนาดใหญ่ที่สุด มีลำต้นใต้ดินเป็นหัวใหญ่ ใบเป็นใบเดี่ยวขนาดใหญ่ประมาณ 6 ฟุต ลอยบนผิวน้ำ ใบอ่อนมีสีแดงคล้ำเมื่อแก่จะเปลี่ยนเป็นสีเขียวเข้ม ขอบใบยกขึ้นตั้งตรง มีหนามแหลมตามก้านใบและผิวใบด้านล่าง ก้านดอกและกลีบเลี้ยงด้านนอกมีหนามแหลม ดอกเป็นดอกเดี่ยวขนาดใหญ่ ดอกแรกบานจะมีสีขาว จากนั้นจะเปลี่ยนเป็นสีขาวอมชมพู และเป็นสีแดงเรื่อในที่สุด บานเวลาใกล้ค่ำ หรือกลางคืน มีกลิ่นหอม และจะหุบในตอนสายของวันรุ่งขึ้น ชื่อสกุลตั้งตามพระนามของสมเด็จพระราชินีนาถวิกตอเรีย แห่งสหราชอาณาจักร
สายพันธุ์
คำอธิบายที่ตีพิมพ์ครั้งแรกของสกุลนี้เกิดขึ้นในปี พ.ศ. 2380 โดย จอห์น ลินด์ลีย์ (John Lindley) โดยอ้างอิงจากตัวอย่างที่ส่งคืนจากบริติชกีอานา (British Guiana) โดย โรเบิร์ต เฮอร์มานน์ ช็อมเบิร์ก (Robert Hermann Schomburgk) ลินลีย์ตั้งชื่อสกุลตามสมเด็จพระราชินีนาถวิกตอเรียซึ่งพึ่งทรงครองราชย์ และตั้งชื่อสายพันธุ์ว่า Victoria regia บันทึกก่อนหน้านี้โดยเอดูอาร์ด ฟรีดริช เพิพพิก (Eduard Friedrich Poeppig) ในปี พ.ศ. 2375 ระบุชื่อสายพันธุ์ว่า Euryale amazonica ได้อธิบายถึงความสัมพันธ์กับสายพันธุ์บัวสายในเอเชีย (Euryale ferox) โดยการเก็บตัวอย่างและให้คำอธิบายยังได้จัดทำโดย เอเม บงพลองด์ (Aimé Bonpland) นักพฤกษศาสตร์ชาวฝรั่งเศสในปี พ.ศ. 2368
ใบของบัววิกตอเรียสามารถรองรับน้ำหนักได้ค่อนข้างมาก เนื่องจากโครงสร้างของใบถึงแม้ว่ามันจะค่อนข้างบอบบาง โดย"ถ้าปล่อยเส้นฟางจากความสูง 6 นิ้วด้านบน ลงมาตั้งฉากกับใบจะสมารถทะลุผ่านได้" จากลักษณะที่เปราะบางของใบดังกล่าว จีงต้องมีการกระจายน้ำหนักไปทั่วพื้นผิวด้วยวิธีการทางกล เช่นใช้แผ่นไม้อัดวางลงไป สิ่งนี้ทำให้ใบบัวสามารถรองรับน้ำหนักได้สูงถึง 32 กิโลกรัม (71 ปอนด์)
กลอนโด
เมืองกลอนโด ตั้งอยู่ บริเวณหมู่ 2 บ้านกลอนโด ตำบลกลอนโด อำเภอด่านมะขามเตี้ย จังหวัดกาญจนบุรี ตำบลกลอนโด ขึ้นทะเบียนเป็นโบราณสถานเมื่อปี พ.ศ. 2504 เมืองกลอนโดโบราณ มีลักษณะการอยู่อาศัยของชุมชนในชั่วระยะเวลาสั้น ๆ ไม่เกิน 150 ปี ระหว่างกลางพุทธศตวรรษที่ 17 ถึง ปลายพุทธศตวรรษที่ 18 น่าจะเป็น ป้อมปราการ (อังกฤษ: Fortress) หรือ ค่ายทหาร (อังกฤษ: Barracks) ของอาณาจักรเขมรโบราณ สืบต่อมาจนถึงสมัยจักรวรรดิบายน ที่รุกเข้ามาสู่ภาคตะวันตกตามแนวลำน้ำแม่กลองเข้าสู่ลำน้ำแควน้อย หลักฐานที่หลงเหลือที่เห็นชัดเจนคือแนวกำแพงเมือง และประตู เมืองด้านทิศตะวันออก
หมู่เกาะฆวนเฟร์นันเดซ
หมู่เกาะฆวนเฟร์นันเดซ (Archipiélago Juan Fernández; Juan Fernández Islands) เป็นหมู่เกาะร้างของประเทศชิลี เป็นสถานที่ท่องเที่ยวและตกปลาในมหาสมุทรแปซิฟิกตอนใต้ ตั้งอยู่นอกชายฝั่งประเทศชิลีราว 600 กิโลเมตร ประกอบด้วย 3 เกาะสำคัญคือ เกาะโรบินสันครูโซ เกาะอาเลฮันโดรเซลเคิร์ก และเกาะซานตากลารา เกาะเหล่านั้นเป็นที่รู้จักจากการที่อะเลกซานเดอร์ เซลเคิร์ก ได้ติดอยู่บนเกาะนี้นาน 4 ปี และเป็นแรงบันดาลใจให้แก่บทประพันธ์เรื่อง โรบินสัน ครูโซ เกาะมีพื้นที่ 181 ตร.กม. โดยเกาะโรบินสันครูโซรวมกับเกาะซานตากลารามีพื้นที่ 93 ตร.กม. และเกาะอาเลฮันโดรเซลเคิร์กมีพื้นที่ 33 ตร.กม. ด้านประชากรมีประชากร 633 คน (ทั้งหมดอยู่บนเกาะโรบินสันครูโซ) โดยมี 598 คน อาศัยอยู่ที่เมืองซานควนเบาติสตา บริเวณอ่าวคัมเบอร์แลนด์ ทางชายฝั่งทิศเหนือของเกาะ (ข้อมูลประชากร ปี ค.ศ. 2002)
อำเภอขามสะแกแสง
ขามสะแกแสง เป็นอำเภอหนึ่งของจังหวัดนครราชสีมา
ที่ตั้งและอาณาเขต
อำเภอขามสะแกแสงอยู่ห่างจากตัวจังหวัดไปทางทิศเหนือ 50 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ภูมิอากาศ
สภาพภูมิอากาศโดยทั่วไป มี 3 ฤดู อากาศร้อนมากในฤดูร้อน ปริมาณน้ำฝนน้อย ไม่มีแหล่งน้ำสำคัญ ทำให้เกิดภาวะขาดแคลนน้ำอุปโภคบริโภคทุกปี ขาดแคลนน้ำทำการเกษตร (โดยเฉพาะทางด้านทิศตะวันออกของตัวอำเภอขามสะแกแสงติดหมู่บ้านสะแกราษฎร์)
การปกครองส่วนภูมิภาค
อำเภอขามสะแกแสงแบ่งพื้นที่การปกครองออกเป็น 7 ตำบล 72 หมู่บ้าน ได้แก่
การปกครองส่วนท้องถิ่น
ท้องที่อำเภอขามสะแกแสงประกอบด้วยองค์กรปกครองส่วนท้องถิ่น 9 แห่ง ได้แก่
บิกการ์ตูนเดตาเบส
เดอะบิกการ์ตูนเดตาเบส (BCDB) (The Big Cartoon DataBase) เป็นฐานข้อมูลออนไลน์เกี่ยวกับภาพยนตร์การ์ตูน, การ์ตูนแอนิเมชั่น, การ์ตูนทางโทรทัศน์ และภาพยนตร์สั้น ก่อตั้งโดย เดฟ โคช์ เมื่อวันที่ 3 ตุลาคม ค.ศ. 1996
ไฮโดรเจนโบรไมด์
ไฮโดรเจนโบรไมด์ (hydrogen bromide) มีสูตรเคมีว่า HBr เป็นสารประกอบอนินทรีย์ชนิดหนึ่ง ซึ่งโมเลกุลประกอบขึ้นจากธาตุสองตัว ได้แก่ ไฮโดรเจน และโบรมีน ไฮโดรเจนโบรไมด์มีสถานะเป็นแก๊สที่ภาวะมาตรฐาน และเมื่อนำไปผสมน้ำจะได้เป็นกรดไฮโดรโบรมิก ในทางกลับกันเราสามารถสกัดเอาไฮโดรเจนโบรไมด์ออกจากสารละลายดังกล่าวได้ โดยการเติมตัวดูดความชื้น (dehydration agent) เพื่อไล่น้ำออก แต่ไม่สามารถแยกได้โดยการกลั่น ถือได้ว่าไฮโดรเจนโบรไมด์และกรดไฮโดรโบมิกมีความสัมพันธ์กัน แต่ไม่ใช่สารชนิดเดียวกัน ซึ่งในบางครั้งนักเคมีอาจใช้สูตร "HBr" แทนกรดไฮโดรโบมิก พร้อมทั้งเป็นที่เข้าใจกันในหมู่นักเคมีส่วนใหญ่ แต่อาจทำให้บุคคลทั่วไปเกิดความเข้าใจผิดหรือสับสนระหว่างสารสองชนิดนี้ได้
คุณสมบัติ
ที่อุณหภูมิห้อง ไฮโดรเจนโบรไมด์มีสถานะเป็นแก๊สไม่ไวไฟ มีกลิ่นฉุน มีความเสถียร เมื่อกระจายในอากาศชื้นจะกลายเป็นควันเนื่องจากทำปฏิกิริยากับไอน้ำกลายเป็นกรดไฮโดรโบรมิก ไฮโดรเจนโบรไมด์ละลายได้ดีในน้ำ ซึ่งได้ผลิตภัณฑ์เป็นกรดไฮโดรโบรมิก โดยสารละลายจะอิ่มตัวเมื่อมีปริมาณ HBr ในน้ำที่ 68.85% ที่อุณหภูมิห้อง นอกจากนี้ไฮโดรเจนโบรไมด์ยังมีฤทธิ์กัดกร่อน สารที่ควรหลีกเลี่ยงได้แก่ สารออกซิไดซ์ โลหะ และอัลคาไล
ประโยชน์
ใช้ในการวิเคราะห์ธาตุปรอท ใช้ในการผลิตสารซีเซียม ใช้ในการสังเคราะห์สารประกอบอินทรีย์และโบรไมด์ ใช้ละลายแร่ และเร่งปฏิกิริยาแอลคิลเลชัน (alkylation)
การสังเคราะห์สาร
ในกระบวนการสังเคราะห์สารเคมี ไฮโดรเจนโบรไมด์มีประโยชน์ในหลายด้าน ตัวอย่างเช่น
ใช้ทำปฏิกิริยากับแอลกอฮอล์เพื่อให้ได้ผลิตภัณฑ์เป็นแอลคิลโบรไมด์ ดังสมการ
ใช้ทำปฏิกิริยากับแอลคีน ได้ผลิตภัณฑ์เป็นโบรโมแอลแคน
ใช้ทำปฏิกิริยากับแอลไคน์ ได้ผลิตภัณฑ์เป็นโบรโมแอลคีน
ใช้ทำปฏิกิริยากับแฮโลแอลคีน ได้ผลิตภัณฑ์เป็นไดแฮโลแอลเคนแบบ geminal ซึ่งปฏิกิริยานี้เป็นไปตามกฎของมาร์คอฟนิคอฟ (Markovnikov's rule) มีสมการดังนี้
นอกจากนี้แล้ว ไฮโดรเจนโบรไมด์ยังเป็นตัวเร่งให้กับปฏิกิริยาของสารอินทรีย์อีกมากมาย
ในภาคอุตสาหกรรม
ไฮโดรเจนโบรไมด์ (เช่นเดียวกับกรดไฮโดรโบรมิก) ถูกผลิตขึ้นในปริมาณน้อยกว่ามากเมื่อเทียบกับไฮโดรเจนคลอไรด์ (และกรดไฮโดรคลอริก) สำหรับการเตรียมขั้นต้น ไฮโดรเจนและโบรมีนจะรวมตัวเป็นไฮโดรเจนโบรไมด์ ที่อุณหภูมิระหว่าง 200–400 °C และมักใช้ธาตุแพลตินัมหรือแร่ใยหินเป็นตัวเร่งปฏิกิริยา
ในห้องปฏิบัติการ
เราสามารถสังเคราะห์ไฮโดรเจนโบรไมด์ได้หลายวิธีในห้องทดลอง เช่น โดยการกลั่นสารละลายโซเดียมโบรไมด์หรือโพแทสเซียมโบรไมด์ กับกรดฟอสฟอริกหรือกรดซัลฟิวริกเจือจาง ดังสมการ
แต่ถ้าใช้กรดซัลฟิวริกเข้มข้น จะไม่เกิดผลิตภัณฑ์เป็นไฮโดรเจนโบรไมด์ เนื่องจากสารดังกล่าวจะถูกออกซิไดซ์กลายเป็นแก๊สโบรมีนแทน ดังสมการ
การสังเคราะห์ด้วยวิธีอื่น ๆ เช่น นำโบรมีนทำปฏิกิริยากับฟอสฟอรัสและน้ำ หรือโบรมีนทำปฏิกิริยากับกำมะถันและน้ำก็ได้เช่นเดียวกัน ดังสมการ
หรืออาจเตรียมได้โดยให้เตตระลิน (1,2,3,4-เตตระไฮโดรแนฟทาลีน) เกิดปฏิกิริยาโบรมิเนชัน (bromination, ปฏิกิริยาแทนที่ด้วยโบรมีน) ดังสมการ
นอกจากเตตระลินแล้ว ยังสามารถนำโทลูอีนมาทำให้เกิดปฏิกิริยาโบรมิเนชันได้อีกด้วย ซึ่งจะได้ผลิตภัณฑ์เป็นเบนซิลโบรไมด์และไฮโดรเจนโบรไมด์ ดังนี้
หรือ ทำให้โบรมีนถูกรีดิวซ์ด้วยกรดฟอสฟอรัส ดังสมการ
ไฮโดรเจนโบรไมด์ที่ผลิตได้จากปฏิกิริยาข้างต้นทั้งหมดอาจมี Br2 ปนเปื้อนได้ ซึ่งสามารถแยกออกได้โดยนำแก๊สไฮโดรเจนโบรไมด์ผ่านตัวกลึงทองแดง (Copper turnings) หรือผ่านฟีนอล
อันตรายต่อสุขภาพ
เมื่อหายใจเอาแก๊สไฮโดรเจนโบรไมด์เข้าไป ไอระเหยของสารจะทำให้เกิดอาการระคายเคืองอย่างรุนแรง อาจเป็นสาเหตุทำให้ระบบทางเดินหายใจและปอดถูกทำลาย เมื่อสัมผัสทางผิวหนัง จะทำให้เกิดแผลไหม้อย่างรุนแรง เมื่อสัมผัสดวงตา จะทำให้เกิดการระคายเคืองตา ตาแดง และทำให้การมองเห็นไม่ชัดเจน ไฮโดรเจนโบรไมด์ไม่เป็นสารก่อมะเร็งตามบัญชีรายชื่อของ IARC, NTP และ OSHA
ครอบน้ำแข็ง
ครอบน้ำแข็ง (ice cap) คือมวลน้ำแข็งที่ครอบคลุมพื้นที่น้อยกว่า 50,000 ตร.กม. (ส่วนมากจะปกคลุมบริเวณพื้นที่สูง) หากมวลน้ำแข็งนั้นปกคลุมพื้นที่มากกว่า 50,000 ตารางกิโลเมตรจะเรียกว่าพืดน้ำแข็ง
ภูมิประเทศไม่สามารถกีดกันครอบน้ำแข็งได้ (เพราะพวกมันสามารถทอดตัวยาวเหนือยอดเขาสูง) แต่ถ้าหากมวลน้ำแข็งที่มีขนาดใกล้เคียงกับครอบน้ำแข็งแต่ถูกกีดกันด้วยภูมิประเทศจะเรียกว่าทุ่งน้ำแข็ง โดมของครอบน้ำแข็งมักจะอยู่ตรงจุดสูงสุดของมวลเขาสูง น้ำแข็งจะไหลจากจุดสูงสุดลงไปยังขอบของครอบน้ำแข็ง
ครอบน้ำแข็งนั้นมีผลกระทบที่สำคัญต่อธรณีสัณฐานวิทยาในบริเวณนั้นเนื่องจากการขึ้นรูป การเซาะและการกร่อนของธารน้ำแข็งนี้ทำให้เกิดลักษณะที่มีผลต่อการล่าถอยของธารน้ำแข็ง ทะเลสาบหลายแห่งเช่นเกรตเลกส์ในอเมริกาเหนือและหุบเขาหลายแห่งก่อตัวขึ้นจากกิจกรรมของธารน้ำแข็งเมื่อหลายร้อยหลายพันปีก่อน
บนโลกมีมวลน้ำแข็งประมาณ 30 ล้านลูกบาศก์กิโลเมตร อุณหภูมิเฉลี่ยของมวลน้ำแข็งอยู่ระหว่าง -20 °ซ. ถึง -30 °ซ. ในกลางของครอบน้ำแข็งมีอุณหภูมิคงที่อยู่ระหว่าง -15 °ซ. ถึง -20 °ซ.
ภูมิภาคที่อยู่ในบริเวณละติจูดสูงจะถูกปกคลุมด้วยน้ำแข็ง เช่น บริเวณขั้วโลกจะเรียกว่าครอบน้ำแข็งขั้วโลก (polar ice caps) ซึ่งใช้อย่างแพร่หลายในสื่อมวลชน และเป็นที่ยอมรับโดยผู้เชี่ยวชาญ วาตนาเยอคูตล์เป็นตัวอย่างของครอบน้ำแข็งในไอซ์แลนด์
ฟรีดริชที่ 2 แกรนด์ดยุกแห่งบาเดิน
แกรนด์ดยุกฟรีดริชที่ 2 แห่งบาเดิน (Friedrich II, Großherzog von Baden) ประสูติ 9 กรกฎาคม พ.ศ. 2400 พระโอรสพระองค์ใหญ่ใน ฟรีดริชที่ 1 แกรนด์ดยุกแห่งบาเดิน และ เจ้าหญิงลูอีเซอแห่งปรัสเซีย พระราชนัดดาใน จักรพรรดิวิลเฮ็ล์มที่ 1 แห่งเยอรมนี พระราชภาคิไนยใน จักรพรรดิฟรีดริชที่ 3 แห่งเยอรมนี พระญาติใน จักรพรรดิวิลเฮ็ล์มที่ 2 แห่งเยอรมนี ทรงเป็นพระเชษฐาใน วิกตอเรียแห่งบาเดิน สมเด็จพระราชินีแห่งสวีเดน พระราชมาตุลา (ลุงฝ่ายแม่) ใน สมเด็จพระเจ้ากุสตาฟที่ 6 อดอล์ฟแห่งสวีเดน พระองค์ทรงเสกสมรสกับ เจ้าหญิงฮิลดาแห่งนัสเซา พระธิดาใน แกรนด์ดยุกอดอล์ฟแห่งลักเซมเบิร์ก พระน้องนางเพียงพระองค์เดียวของ แกรนด์ดยุกวิลเลมที่ 4 แห่งลักเซมเบิร์ก ไม่มีพระบุตร ภายหลังการสิ้นพระชนม์ของพระองค์ ระบอบแกรนด์ดยุกของบาเดินก็สิ้นสุดลง
ปิยกุล บุญเพิ่ม
ปิยกุล บุญเพิ่ม (28 ตุลาคม พ.ศ. 2499) ประธานศาลฎีกา คนที่ 47 โดยเป็นประธานศาลฏีกาหญิงที่สองในประวัติศาสตร์ศาลยุติธรรมของประเทศไทย
ประวัติ
ปิยกุลสำเร็จการศึกษานิติศาสตรบัณฑิต (เกียรตินิยมอันดับ 2) มหาวิทยาลัยรามคำแหง นิติศาสตรมหาบัณฑิต จุฬาลงกรณ์มหาวิทยาลัย และเนติบัณฑิตไทย สำนักอบรมศึกษากฎหมายแห่งเนติบัณฑิตยสภา
ตำบลบางวัน
บางวัน เป็นหนึ่งในสี่ตำบลของอำเภอคุระบุรี จังหวัดพังงา เป็นที่ตั้งของอุทยานแห่งชาติศรีพังงาซึ่งประกาศเป็นอุทยานเมื่อ 16 เมษายน พ.ศ. 2531 ได้รับการจัดตั้งเป็นอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวโรกาสเฉลิมพระชนมพรรษาครบ 5 รอบ
ที่ตั้งและอาณาเขต
ตำบลบางวันมีอาณาเขตติดต่อกับเขตการปกครองข้างเคียงดังต่อไปนี้
ประวัติ
คนกลุ่มแรกอพยพเข้ามาตั้งถิ่นฐานเมื่อ พ.ศ. 2440 ซึ่งเป็นคนในท้องถิ่นเดิม และมาจากจังหวัดนครศรีธรรมราชและสุราษฎร์ธานีเป็นส่วนใหญ่ เข้ามาจับจองที่ดินทำกิน ประกอบอาชีพหาของป่า ล่าสัตว์ และประกอบอาชีพหลัก คือ การทำแร่ดีบุก ภายหลังได้สร้างบ้านอยู่อาศัยอย่างถาวรและประกอบอาชีพใหม่ คือ ทำการเกษตร ประมง รับจ้างทั่วไป เนื่องจากหมู่บ้านอยู่ใกล้ทะเลซึ่งมีความอุดมสมบูรณ์ด้วยสัตว์น้ำหลากหลายชนิด สะดวกในการทำประมงเพื่อหาเลี้ยงชีพ ขณะนั้นขึ้นการปกครองกับอำเภอเกาะคอเขา จังหวัดตะกั่วป่า ต่อมาได้ยุบจังหวัดตะกั่วป่าเข้ากับจังหวัดพังงา ทำให้ท้องที่ตำบลบางวันย้ายขึ้นกับจังหวัดพังงา
ใน พ.ศ. 2481 จังหวัดพังงาได้สั่งยุบอำเภอเกาะคอเขาลงเป็นกิ่งอำเภอ และในวันเดียวกันกับที่ยุบกิ่งอำเภอนั้น หมู่ที่ 1 และ 2 (ในขณะนั้น) ของตำบลบางวันขอเข้ากลับไปอยู่ในเขตปกครองของอำเภอตะกั่วป่า จึงโอน 2 หมู่บ้านไปขึ้นกับตำบลโคกเคียน อำเภอตะกั่วป่า และยุบพื้นที่ตำบลบางครั่งซึ่งมีปริมาณงานและประชากรน้อย อีกทั้งมีพื้นที่เพียง 2 หมู่บ้าน (บ้านคุรอดและบ้านบางครั่ง) ทางราชการจึงให้รวมเข้ากับตำบลบางวัน และย้ายที่ว่าการกิ่งอำเภอไปอยู่บนแผ่นดินใหญ่ในเขตตำบลคุระ และเปลี่ยนชื่อเป็น "กิ่งอำเภอคุระบุรี" และยกฐานะขึ้นเป็นอำเภอคุระบุรีในวันที่ 21 สิงหาคม พ.ศ. 2518 ท้องที่ตำบลบางวันจึงมีฐานะเป็นตำบลลำดับที่ 2 ของอำเภอคุระบุรีจนถึงปัจจุบัน
การปกครองส่วนภูมิภาค
ตำบลบางวันแบ่งพื้นที่การปกครองออกเป็น 4 หมู่บ้าน ได้แก่
การปกครองส่วนท้องถิ่น
ท้องที่ตำบลบางวันมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลบางวัน ครอบคลุมพื้นที่ตำบลบางวันทั้งหมด เดิมเป็นสภาตำบลบางวันที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลบางวันใน พ.ศ. 2539
ประชากร
* ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
กองกิสตาดอร์
กองกิสตาดอร์ (conquistador) คือกลุ่มนักสำรวจ กองทหาร นักผจญภัยชาวสเปนและโปรตุเกส ในช่วงคริสต์ศตวรรษที่ 15 และ 16 ซึ่งเป็นยุคแห่งการสำรวจ หลังจากคริสโตเฟอร์ โคลัมบัสค้นพบดินแดนที่ชาวยุโรปเรียกว่า "โลกใหม่" กองเรือสเปนได้เดินทางค้นพบจักรวรรดิต่าง ๆ ในทวีปอเมริกา สเปนสามารถพิชิตดินแดนเหล่านี้ได้โดยกองกิสตาดอร์เพียงจำนวนไม่กี่คนกับกองทัพของชนท้องถิ่น
จักรวรรดิสำคัญที่สเปนพิชิตได้ก็ได้แก่จักรวรรดิแอซเท็กในเม็กซิโกปัจจุบันในปี ค.ศ. 1521 นำโดยเอร์นัน กอร์เตส และจักรวรรดิอินคาในเปรูปัจจุบันในปี ค.ศ. 1532 นำโดยฟรันซิสโก ปีซาร์โร
ฮาร์ดคอร์พังก์
ฮาร์ดคอร์พังก์ (hardcore punk) เป็นแนวดนตรีย่อยของพังก์ร็อก เกิดช่วงปลายยุคทศวรรษ 1970 และมาพัฒนาเรื่องโครงสร้างดนตรีกระชับและสั้นขึ้นอีก เสียงดนตรีที่ดังขึ้นและเบสที่หนักขึ้น ดนตรีฮาร์คอร์พังค์โดยทั่วไปจะมีลักษณะ หนากว่า หนักกว่า และ เร็วกว่าเพลงพังค์ร็อกในยุคทศวรรษที่ 1970
และได้วางรากฐานให้กับอเมริกันฮาร์ดคอร์และฮาร์ดคอร์ทั่วโลก และเป็นต้นกำเนิดของลัทธิ "Straight Edge" และเป็นแบบอย่างการใช้ชีวิตอย่างเคารพตัวเองมาถึงปัจจุบัน วงเด่น ๆ เช่น Black Flag, Dead Kennedys, Crucifix และ The Circle Jerk
ตำบลโคกกรวด (อำเภอเมืองนครราชสีมา)
โคกกรวด เป็นตำบลตำบลหนึ่งในอำเภอเมืองนครราชสีมา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลเมืองใหม่โคกกรวด และเทศบาลตำบลโคกกรวด
การปกครองส่วนท้องถิ่น
พื้นที่ของตำบลโคกกรวดอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
นันโทปนันทสูตรคำหลวง
เนื้อหา
เรื่องมีอยู่ว่า ครั้งนั้น  พระพุทธองค์ทรงมีพุทธบัญชาให้พระมหาโมคคัลลานะเถระ ไปปราบพญานาค  อันมีนาม  นันโทปนันทะ ให้คลายทิฏฐิมานะลง   เมื่อพญานันโทปนันทะคลายทิฏฐิมานะลง  ได้แปลงร่างเป็นมาณพหนุ่ม  ฟังธรรมจากพระพุทธเจ้าและได้รับศีล 5 จากพระพุทธองค์  แต่ด้วยความที่ตนยังอยู่ในภูมิของกึ่งเทพกึ่งเดรัจฉาน จึงยังมิอาจยังให้เกิดการบรรลุธรรมได้  แต่ก็ยอมรับนับถือพระพุทธองค์ไปตลอดชีวิต
แสดงให้เห็นสุภาษิตว่า ควรชนะคนไม่ดีด้วยความดี     คือ เราควรสอนให้คนพาลกลับเนื้อกลับตัวเป็นคนดี  มีดวงตาเห็นธรรม คือ  อริยสัจ เข้าสู่ความหลุดพ้น  สามารถนำมาใช้ในชีวิตประจำวันได้
ตำบลเมืองเก่า
ตำบลเมืองเก่า อาจหมายถึง
หรืออาจหมายถึง
การ์โลส โกลอน ผู้พ่อ
การ์โลส เอดวิน โกลอน กอนซาเลส ผู้พ่อ (Carlos Edwin Colón González, Sr.) เกิดวันที่ 18 กรกฎาคม ค.ศ. 1948 เป็นนักมวยปล้ำอาชีพที่เกษียรอายุชาวปวยร์โตรีโก ที่รู้จักกันในชื่อ การ์ลิโตส โกลอน (Carlitos Colón) หรือ การ์โลส โกลอน (Carlos Colón) เขาเป็นนักมวยปล้ำรุ่นแรกของตระกูลโกลอน เป็นพ่อของการ์ลิโตและปริโม และเป็นลุงของเอปิโก ปัจจุบันได้เข้าสู่หอเกียรติยศดับเบิลยูดับเบิลยูอี ประจำปี 2014
เดอะคลาวด์
จดทะเบียนเมื่อวันที่ 4 พฤศจิกายน พ.ศ. 2556 ตั้งโดย ก้อง-ทรงกลด บางยี่ขัน อดีตเป็นบรรณาธิการนิตยสาร a day รับหน้าที่เป็นบรรณาธิการบริหาร The Cloud และช้างน้อย กุญชร ณ อยุธยา อดีตผู้อำนวยการฝ่ายโฆษณา a day รับหน้าที่กรรมการผู้จัดการ The Cloud
เนื้อหา
The Cloud นำเสนอเนื้อหาไม่จำกัดรูปแบบผ่านคอนเซ็ปต์ Local, Creative Culture and Better Living
รายได้
ผลประกอบการ บริษัท คลาวด์แอนด์กราวนด์ จำกัด จากการตอบรับของผู้อ่านและการจัดกิจกรรม ทำให้ตั้งแต่ปี 2562 ย้อนหลังไปสามปี ทำกำไรราว 6,373,305 บาท
สถาบันเทคโนโลยีจอร์เจีย
การวิจัย
ปัจจุบันจอร์เจียเทคจัดเป็นมหาวิทยาลัยที่มุ่งเน้นการวิจัยเป็นอย่างมากตามการจัดของ The Carnegie Foundation for the Advancement of Teaching งานวิจัยต่างๆได้รับการสนับสนุนทั้งจากภาครัฐและภาคเอกชน โดยงานวิจัยส่วนหนึ่งมาจากห้องทดลองภายในภาควิชาต่างๆในมหาวิทยาลัย และอีกส่วนหนึ่งก็มาจากสถาบันวิจัยของมหาวิทยาลัยเอง ได้แก่ สถาบันวิจัยจอร์เจียเทค (GTRI) ซึ่ง GTRI มุ่งเน้นการวิจัยทางเทคโนโลยีที่หลากหลาย เช่น เรดาร์, electro-optics, และวิศวกรรมวัสดุศาสตร์ เป็นต้น นอกจากนี้จอร์เจียเทคยังเป็นเจ้าของศูนย์วิจัยนาโนเทคโนโลยีที่ถือได้ว่ามี clean room ที่ใหญ่ที่สุดในภูมิภาคตะวันตกเฉียงใต้ของสหรัฐอเมริกา
ในส่วนการทำวิจัยด้านหุ่นยนต์ จอร์เจียเทคได้ก่อตั้ง Center for Robotics and Intelligent Machines (RIM@GT) ขึ้นเมื่อปี ค.ศ. 2006 โดยถือเป็นหน่วยวิจัยสหวิชาที่เป็นการร่วมมือระหว่างนักวิจัยจากคณะต่างๆภายในมหาวิทยาลัย ได้แก่ College of Computing, College of Engineering และ GTRI ในปัจจุบัน RIM@GT เปิดหลักสูตรระดับปริญญาเอกทางด้านหุ่นยนต์ โดยถือเป็นหลักสูตรสหวิชาทางด้านหุ่นยนต์เป็นรายที่สองต่อจากมหาวิทยาลัยคาร์เนกีเมลลอน
การจัดอันดับ
การจัดอันดับโดยนิตยสารยูเอสนิวส์ ปี 2011 ในระดับบัณฑิตศึกษา เป็นดังนี้
การจัดอันดับมหาวิทยาลัยโลก โดย Times Higher Education - QS World University Rankings
รายชื่อพระอิสริยยศและพระเกียรติยศในสมเด็จพระราชินีนาถเอลิซาเบธที่ 2 แห่งสหราชอาณาจักร
สมเด็จพระราชินีนาถเอลิซาเบธที่ 2 แห่งสหราชอาณาจักรมีพระอิสริยยศและพระเกียรติยศทั้งก่อนและในระหว่างครองราชย์เป็นพระมหากษัตริย์ของเครือจักรภพ
ยูรี ตีเลอมันส์
ตีเลอมันส์เริ่มต้นอาชีพกับอันเดอร์เลคต์ ตลอดสี่ฤดูกาลกับสโมสร เขาลงเล่น 185 นัด ยิงได้ 35 ประตู และพาทีมชนะเลิศลีกสองสมัย และได้รับรางวัลนักฟุตบอลอาชีพยอดเยี่ยมของเบลเยียมใน ค.ศ. 2017 เขาเป็นผู้เล่นชาวเบลเยียมที่ทำลายสถิติผู้เล่นอายุน้อยสุดที่ได้ลงเล่นในการแข่งขันยูฟ่าแชมเปียนส์ลีก ด้วยวัยเพียง 16 ปี 148 วัน
อันเดอร์เลคต์
ตีเลอมันส์มาจากทีมเยาวชนของอันเดอร์เลคต์และเซ็นสัญญาอาชีพฉบับแรกกับสโมสรในวัยเพียง 16 ปี
ในวันที่ 21 กรกฎาคม ค.ศ. 2013 เขามีชื่อในทีมชุดใหญ่ของสโมสร และมีชื่อเป็นตัวสำรองที่ไม่ได้ลงเล่นในนัดที่เอาชนะเคงก์ 1–0 ในเบลเจียนซูเปอร์คัพ สัปดาห์ เขาลงเล่นให้กับทีมชุดใหญ่ครั้งแรกในเบลเจียนโปรลีกนัดเปิดฤดูกาลที่เปิดบ้านแพ้โลเคเรน 2–3 เขาลงเล่นเป็นตัวสำรองแทนที่ Sacha Kljestan ในนาทีที่ 25 เขากลายเป็นผู้เล่นอายุน้อยที่สุดอันดับที่ 4 ที่ได้ลงเล่นในลีกเบลเยียม
ในวันที่ 2 ตุลาคม ค.ศ. 2013 เขากลายเป็นผู้เล่นชาวเบลเยียมที่ทำลายสถิติผู้เล่นอายุน้อยสุดที่ได้ลงเล่นในการแข่งขันยูฟ่าแชมเปียนส์ลีก ในนัดที่พบกับโอลิมเบียโกส ด้วยวัยเพียง 16 ปี 148 วัน เขาลงเล่นให้กับสโมสร 29 นัด (เป็นตัวจริง 21 นัด) ช่วยให้กับอันเดอร์เลคต์ชนะเลิศลีกฤดูกาล 2013–14 โดยในวันที่ 6 เมษายน ค.ศ. 2014 เขาทำประตูช่วยให้ทีมเอาชนะกลึบบรึคเคอ 3–0 นอกจากนี้ เขายังจ่ายบอลให้ Cyriac ทำประตูได้ด้วย ตีเลอมันส์ได้รับรางวัลผู้เล่นดาวรุ่งแห่งปีของเบลเยียมในสองฤดูกาลแรกที่เขาได้ลงเล่น
ตีเลอมันส์ยิง 13 ประตูจากการลงเล่นในลีก 37 นัด ช่วยให้ทีมชนะเลิศลีกฤดูกาล 2016–17 เขาได้รับรางวัลอีโบนีชูประจำปี 2017 ในฐานะผู้เล่นเชื้อสายแอฟริกาที่ดีที่สุด และได้รับรางวัลนักฟุตบอลอาชีพยอดเยี่ยมของเบลเยียมประจำฤดูกาล 2016–17 เขาทำ 5 ประตูจากการลงเล่น 15 นัดในยูฟ่ายูโรปาลีก ฤดูกาล 2016–17 โดยเขาพาทีมเข้าถึงรอบก่อนรองชนะเลิศ และมีชื่อติดทีมยอดเยี่ยมยูโรปาลีกฤดูกาลนั้นด้วย
รูปแบบการเล่น
ตีเลอมันส์ได้เริ่มเล่นในตำแหน่งกองกลางตัวคุมเกม แต่เบสนิค ฮาซี ผู้จัดการอันเดอร์เลคต์ ได้เปลี่ยนตำแหน่งให้เล่นในบทบาทเกมรุกมากขึ้น ตีเลอมันส์ได้ทำประตูโดยการยิงไกลและได้รับการเปรียบเทียบกับแฟรงก์ แลมพาร์ด และอักเซล วิตเซล ใน ค.ศ. 2015 สกายสปอตส์ได้กล่าวถึงความโดดเด่นของเขาที่เล่นได้ทั้งกองกลางที่เล่นเกมรับและเกมรุก โดยที่มีความเร็ว การส่งบอล และพลกำลังในการยิงที่ดูเหมาะสมในช่วงหลัง เปาล์ ฟัน ฮิมสต์ อดีตผู้จัดการอันเดอร์เลคต์และนักฟุตบอลชาวเบลเยียม ก็ได้กล่าวว่าตีเลอมันส์มีทักษะการส่งบอลไกลที่ดี
จะยังไงภรรยาของผมก็น่ารัก
เป็นซีรีส์มังงะญี่ปุ่น ที่เขียนและวาดภาพประกอบโดยเค็นจิโร ฮาตะ เริ่มได้รับการตีพิมพ์ในนิตยสารโชเน็งซันเดย์รายสัปดาห์ ของโชงากูกัง ตั้งแต่เดือนกุมภาพันธ์ พ.ศ. 2561 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเซเวนอาร์กส ออกอากาศตั้งแต่เดือตุลาคมถึงธันวาคม พ.ศ. 2563 ทางช่องทีวีโตเกียวเอ็มเอกซ์และสถานีโทรทัศน์อื่น ๆ ส่วนฤดูกาลที่ 2 มีกำหนดการออกอากาศในเดือนเมษายน
เนื้อเรื่อง
เรื่องราวของยูซากิ นาสะ ที่ได้พบกับหญิงสาวงามลึกลับในคืนฤดูหนาวที่หิมะตก ในคืนนั้นหลังจากที่ยูซากิได้รับผลคะแนนสอบจากที่โรงเรียน ระหว่างที่ยูซากิกำลังเดิน ยูซากิได้พบกับหญิงสาวงามลึกลับคนหนึ่ง ยูซากิพยายามที่จะไปพูดคุยกับเธอ ขณะที่ยูซากิกำลังเดินข้ามถนนยูซากิไม่ทันได้สังเกตว่ามีรถบรรทุกกำลังมา ต่อมารถบรรทุกก็ได้พุ่งชนยูซากิ หลังจากที่ถูกหญิงสาวงามลึกลับได้ช่วยชีวิตยูซากิไว้ ยูซากิก็ได้เดินตามเธอไป แล้วยูซากิก็ได้พบกับเธออีกครั้งที่ป้ายรถเมล์ และยูซากิก็ได้สารภาพรักกับเธอ หญิงสาวงามลึกลับที่มีชื่อว่า "สึกุโยมิ สึคาสะ" ได้ตอบตกลงที่จะเป็นแฟนกับยูซากิ หลังจากคืนนั้นเมื่อยูซากิตัดสินใจที่จะไม่ไปโรงเรียน เพื่อตามหาสึคาสะ เมื่อเขาอายุครบได้ 18 ปี ยูซากิก็ยังคงนึกถึงคำสัญญาที่ยูซากิให้ไว้กับสึคาสะในคืนนั้น ทันใดนั้น สึคาสะก็ปรากฏตัวขึ้นที่ประตูหน้าบ้านพร้อมกับแบบฟอร์มการแต่งงาน หลังจากนั้นก็ได้เริ่มต้นความสัมพันธ์และการแต่งงานของพวกเขา
มังงะ
มังงะจะยังไงภรรยาของผมก็น่ารัก เขียนและวาดภาพประกอบโดยเค็นจิโร ฮาตะ ก่อนหน้านี้เขาเคยประกาศที่จะสร้างซีรีส์เรื่องใหม่ในเดือนพฤศจิกายน พ.ศ. 2559 จะยังไงภรรยาของผมก็น่ารักเริ่มได้รับการตีพิมพ์ในนิตยสารโชเน็งซันเดย์รายสัปดาห์ ของโชงากูกัง เมื่อปี พ.ศ. 2561 โดยมีการเปิดตัว 2 บท เมื่อวันที่ 14 กุมภาพันธ์ พ.ศ. 2561 โชงะกุกังมีการรวบรวมไว้เป็นเล่มทังโกบง โดยเล่มแรกออกวางจำหน่ายเมื่อวันที่ 18 พฤษภาคม พ.ศ. 2561 และเล่มที่ 2 เมื่อวันที่ 17 สิงหาคม ปีเดียวกัน วิดีโอทีเซอร์เปิดตัวของจะยังไงภรรยาของผมก็น่ารัก มีการร่วมกันกับวงดนตรีญี่ปุ่น Earphones และเมื่อวันที่ 15 กันยายน พ.ศ. 2565 วางจำหน่ายถึงเล่มที่ 21
แฟนบุ๊ค วางจำหน่ายเมื่อวันที่ 18 ธันวาคม พ.ศ. 2563
สุริยุปราคา 26 ธันวาคม พ.ศ. 2581
สุริยุปราคาเต็มดวงจะเกิดขึ้นในวันที่ 26 ธันวาคม พ.ศ. 2581 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพ
<BR>ภาพเคลื่อนไหวแนวเส้นทาง
อุปราคาที่เกี่ยวข้อง
อุปราคาเกิดขึ้นทั้งหมด 7 ครั้งในปี 2581 (จำนวนมากที่สุดเท่าที่มีได้) ประกอบด้วยจันทรุปราคาเงามัวสี่ครั้งในวันที่ 21 มกราคม, 17 มิถุนายน, 16 กรกฎาคม และ 11 ธันวาคม
จะยังไงภรรยาของผมก็น่ารัก
อนิเมะ
เมื่อวันที่ 19 ธันวาคม พ.ศ. 2563 มีการประกาศว่าซีรีส์จะได้รับการทำเป็นโอวีเอ ซึ่งเผยแพร่ในวันที่ 18 สิงหาคม พ.ศ. 2564 และเมื่อวันที่ 6 พฤศจิกายน พ.ศ. 2564 มีการประกาศว่าซีรีส์จะมีตอนใหม่และฤดูกาลที่ 2 โดยทีมงานและนักแสดงจะกลับมารับบทเหมือนเดิม ฤดูกาลที่ 2 มีกำหนดการออกอากาศในเดือนเมษายน พ.ศ. 2566
พันธุ์ทิพา ศกุณต์ไชย
พันธุ์ทิพา ศกุณต์ไชย หรือรู้จักในชื่อ ติ๋ม ทีวีพูล เป็นนักธุรกิจชาวไทย
พันธุ์ทิพาจบการศึกษาม.ศ.5 จากโรงเรียนสายน้ำผึ้ง ระดับปริญญาตรีจากมหาวิทยาลัยอัสสัมชัญบริหารธุรกิจ สาขาการเงินการธนาคาร ทำงานเป็นเลขากรรมการผู้จัดการใหญ่ บริษัท เควสเตอร์ (ประเทศไทย) จำกัด ได้ 1 ปี แล้วรับตำแหน่งเป็นผู้จัดการฝ่ายโฆษณาดิสเพลย์ หนังสือพิมพ์เดอะเนชั่น ระหว่างปี พ.ศ. 2521-2523 และเป็นผู้จัดการฝ่ายบริการลูกค้า บริษัท สปา แอดเวอร์ไทซิ่ง จำกัด ระหว่างปี พ.ศ. 2523-2526 เริ่มอาชีพในวงการบันเทิงจากการทำรายการวิทยุในนามบริษัท ซาวด์ โปรเจกต์ จำกัด ผลิตเพลงประกอบละคร ต่อมาได้รู้จักและแต่งงานกับเกรียงศักดิ์ สกุลชัย หรือ ต้อย แอ๊คเนอร์ และได้มาทำนิตยสารบันเทิง ทีวีพูล ด้วยกัน และก่อตั้งบริษัทที่ชื่อโน้ต พับลิชชิ่ง จำกัด ในปี พ.ศ. 2533 หลังจากนั้นเปิดนิตยสารอีก 2 เล่ม คือ สไปซี และนิตยสาร สตาร์นิวส์ โดยนิตยสารทีวีพูล และสไปซี มียอดขายรวมกันกว่า 2.5 แสนฉบับต่อสัปดาห์ จนในปี พ.ศ. 2548 ได้ทำรายการโทรทัศน์ที่ชื่อ ทีวีพูล ทูไนท์ และ ทีวีพูล ไลฟ์ ที่ออกอากาศทางช่อง 5 และได้หันมาทำธุรกิจโทรทัศน์ดาวเทียม ที่กำลังนิยมในขณะนั้น โดยเปิดช่อง ทีวีพูล แชนแนล จากนั้นตัดสินใจประมูลโทรทัศน์ดิจิตัล 2 ช่อง ในนามบริษัท ไทยทีวี จำกัด คือ ช่องข่าว ไทยทีวี และช่องเด็ก โลกา
ด้านชีวิตส่วนตัว สมรสกับเกรียงศักดิ์ สกุลชัย หรือ ต้อย แอ๊คเนอร์ มีบุตรชาย 3 คน หลังจากนั้นหย่าร้างกับเกรียงศักดิ์ และสมรสกับ พล.อ.นพดล อินทปัญญา อดีตผู้ทรงคุณวุฒิพิเศษกองทัพบก และเป็นที่ปรึกษาคณะรักษาความสงบแห่งชาติ (คสช.) และปัจจุบันได้หย่ากับ พลเอก นพดล อินทปัญญา แล้ว
ผู้จัดรายการ
ออนไลน์
โลหะเจือ
โลหะเจือ โลหะผสม หรือ อัลลอย (alloy) คือวัสดุที่เกิดจากการรวมกันของโลหะตั้งแต่ 2 ชนิดขึ้นไป โดยวัสดุโลหะเจือที่ได้จะมีคุณสมบัติแตกต่างจากส่วนประกอบเดิมของมัน
โลหะเจือถ้าเกิดจากโลหะ 2 ชนิด เรียกว่า ไบนารี่อัลลอย (binary alloy), 3 ชนิด เรียกว่า เทอร์นารี่อัลลอย (ternary alloy), 4 ชนิด เรียกว่า ควอเทอร์นารี่อัลลอย (quaternary alloy)
ตามธรรมดาโลหะเจือจะถูกออกแบบให้มีคุณสมบัติที่ต้องการมากกว่าการดูที่ส่วนผสมของมัน ตัวอย่างเช่น เหล็กกล้าจะแข็งแรงกว่าเหล็กซึ่งเป็นธาตุเหล็ก ทองเหลืองจะมีความทนทานมากกว่าทองแดง แต่มีความสวยงามน่าดึงดูดใจมากกว่าสังกะสี
ต่างจากโลหะบริสุทธิ์ โลหะเจือหลายชนิดไม่ได้มีจุดหลอมเหลวจุดเดียว มันจะมีช่วงหลอมเหลว (melting range) แทน ซึ่งในวัสดุจะเป็นของผสมระหว่างเฟสของแข็งและของเหลว อุณหภูมิที่ซึ่งการหลอมเหลวเริ่มเรียกว่า โซลิดัส (solidus) และอุณหภูมิที่ซึ่งการหลอมเหลวหมดเรียกว่า ลิควิดัส (liquidus) โลหะเจือพิเศษสามารถจะออกแบบให้มีจุดหลอมเหลวเดียวได้ ซึ่งเรียกโลหะเจือนี้ว่า ยูทีติกมิกซ์เจอร์ (eutectic mixture)
โลหะเจือมีดังนี้:
กล้วยแขก
แหล่งที่มีกล้วยแขกขึ้นชื่อ คือ ย่านนางเลิ้ง บริเวณถนนนครสวรรค์จนกระทั่งถึงแยกจักรพรรดิพงษ์ และแยกหลานหลวง ในเขตป้อมปราบศัตรูพ่าย กรุงเทพมหานคร ที่มีการทอดและขายกล้วยแขกกันมาอย่างยาวนานริมถนน มีจำหน่ายอยู่หลายราย โดยมีสัญลักษณ์เป็นจุดเด่น คือ ผ้ากันเปื้อนหรือเอี๊ยมในแต่ละสี ผู้ขายจะหิ้วถุงกล้วยแขกเดินเร่ขายไปตามท้องถนน โดยมากผู้ซื้อจะอยู่ในรถที่กำลังติดสัญญาณไฟจราจร นอกจากนี้กล้วยแขกขึ้นชื่อ อีกเจ้าหนึ่ง ซึ่งคือร้านกล้วยแขกเจ้าพ่อ ย่านซาฟารีเวิล์ด ซึ่งเป็นกล้วยทอดสลัดน้ำมันที่โด่งดังในเอกลักษณ์ใหม่ของกล้วยแขกสลัดน้ำมัน อยู่ที่ป้ายรถเมล์กล้วยแขกเจ้าพ่อ บนถนนเลียบคลองสอง และได้มีการขยายไปจนถึงเชิงสะพานพระราม 8, สะพานผ่านฟ้าลีลาศ, ถนนราชดำเนิน, แยกแม้นศรี จนกระทั่งในวันที่ 14 กุมภาพันธ์ พ.ศ. 2561 สภากรุงเทพมหานครมีมติห้ามขายบนพื้นถนน พร้อมกับบังคับใช้กฎหมายอย่างเคร่งครัด ฝ่าฝืนมีโทษปรับผู้ขายไม่เกิน 5,000 บาท และผู้ซื้อไม่เกิน 2,000 บาท
ในอาหารเวียดนามมีอาหารที่คล้ายคลึงกันเรียกว่า จ๊วยเจียน (chuối chiên) ในอาหารอินโดนีเซียและมาเลเซียเรียกว่า ปีซังโกเร็ง (pisang goreng) ในอาหารเบนินทำมาจากกล้ายมีลักษณะคล้ายกล้วยแขก แต่กรอบกว่า
พ.ศ. 1821
พุทธศักราช 1821 ใกล้เคียงกับ
อัจฉราภรณ์ กนกนทีสวัสดิ์
นางสาวอัจฉราภรณ์ กนกนทีสวัสดิ์ นักแสดงและ นางแบบ พิธีกร หญิงชาวไทย อดีตนางสาวไทย ปี 2556
ประวัติ
อัจฉราภรณ์ กนกนทีสวัสดิ์ มีชื่อเล่นว่า จีน่า มีภูมิลำเนาอยู่ที่จังหวัดกรุงเทพมหานคร จบการศึกษาปริญญาตรีจาก คณะเศรษฐศาสตร์ มหาวิทยาลัยเกษตรศาสตร์  (ภาควิชาเศรษฐศาสตร์เกษตร) จบปริญญาโทจาก คณะรัฐศาสตร์ มหาวิทยาลัยรามคำแหง (ภาควิชารัฐประศาสนศาสตร์)  ทั้งนี้ อัจฉราภรณ์ กนกนทีสวัสดิ์ ยังเป็นน้องสาวของ อรวิภา กนกนทีสวัสดิ์ (โจอี้) นางสาวไทยประจำปี 2552 คนที่ 45 ของประเทศไทย อีกด้วย
การประกวดนางสาวไทย
อัจฉราภรณ์ กนกนทีสวัสดิ์ เข้าประกวดนางสาวไทย โดย ได้รับหมายเลขโหวต  การประกวดนางสาวไทย ประจำปี 2556 โดย บริษัท อสมท.จำกัด (มหาชน) และ สมาคมนักเรียนเก่าวชิราวุธ เดินทางมาถึงรอบสุดท้าย โดยจัดขึ้นที่ โรงละครอักษรา คิง เพาเวอร์ คอมเพล็กซ์ โดยคอนเซ็ปต์ของการประกวดคือ เดอะ วันเดอร์ ออฟ มิสไทยแลนด์ สวยสง่า ทันสมัย มีความสามารถ โดยรองอันดับ 1 นางสาวไทยในปีเดียวกันนั้นตกเป็นของ ฟ้าใส ปวีณสุดา ดรูอิ้น​ ซึ่งต่อมาเธอได้รับตำแหน่งมิสยูนิเวิร์สไทยแลนด์ปี 2019
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
ละครโทรทัศน์ทั้งหมดด้านล่างนี้ออกอากาศทาง ช่อง 3 เอสดี
ปลาน้ำหมึก
ปลาน้ำหมึก (Stream barilius) เป็นปลาน้ำจืดชนิดหนึ่ง มีชื่อวิทยาศาสตร์ว่า Opsarius pulchellus อยู่ในวงศ์ปลาตะเพียน (Cyprinidae)  รูปร่างคล้ายปลาน้ำหมึกโคราช (O. koratensis) ซึ่งเป็นปลาในสกุลเดียวกัน  ต่างกันที่น้ำหมึกมีลำตัวที่ป้อมสั้นกว่า ปลายปากป้าน  มีสีสันที่สดใสกว่าและลายขีดข้างลำตัวใหญ่และชัดเจนกว่า  เกล็ดมีขนาดใหญ่กว่า ครีบหลังมีแต้มสีแดงเห็นชัดเจน  มีขนาดประมาณ 10 เซนติเมตร
นิยมเลี้ยงเป็นปลาสวยงาม
แหล่งข้อมูลอื่น
Opsarius pulchellus en: Opsarius pulchellus Opsarius pulchellus Opsarius pulchellus Opsarius pulchellus Opsarius pulchellus 丽色低线鱲
ยาว ลูกหยี
สุขสันต์ ไชยมาตร (ชื่อเดิม : สันต์ ไชยมาตร) (ชื่อเล่น : ริวัลโด้) เป็นที่รู้จักในชื่อ ยาว ลูกหยี (เกิดเมื่อวันที่ 10 มิถุนายน พ.ศ. 2511) เป็นนักแสดงตลกชาวไทย เริ่มเข้าวงการจากการชักชวนของ หม่ำ จ๊กมก ตั้งแต่ปี 2540 ซึ่งหลาย ๆ คนจะรู้จักเขาจากการเลียนเสียงเป็น สุทธิชัย หยุ่น
ประวัติ
สุขสันต์ ไชยมาตร เป็นนักแสดง และดาราตลกชาวไทย เกิดเมื่อ 10 มิถุนายน พ.ศ. 2511 ที่อำเภอเลิงนกทา จังหวัดยโสธร บิดาชื่อเคนและมารดาชื่อประเสริฐ ไชยมาตร เพราะความยากจนจึงเรียนจบป.4 แต่ด้วยความที่อยากเรียนมากจึงได้บวชเรียนจวบจนจบมัธยมปีที่ 6 และนักธรรมเอกในเวลาเดียวกันภายหลังได้ลาสิกขาบทเนื่องจากบิดาเสียชีวิตและมาดูแลมารดา ก่อนเข้าสู่กรุงเทพมาเป็นพนักงานขายเครื่องปรับอากาศตามห้างสรรพสินค้า เข้าวงการครั้งแรกด้วยการชักนำของ น้อย โพธิ์งาม ทก่อนที่ในเวลาเทพ โพธิ์งามจะยุบคณะทำให้หม่ำ จ๊กมกในฐานกองกลางคนบ้านเดียวกันมาแทน ตั้งแต่ปี 2540 และด้วยความสามารถเฉพาะตัว ซึ่งมีเอกลักษณ์ที่เลียนเสียงนักการเมืองได้ทำให้เขาโด่งดังขึ้นมาตามลำดับจากการที่มาอยู่กับ หยอง ลูกหยี กระทั่งปัจจุบันสามารถขึ้นแท่นหัวหน้ามีคณะตลกเป็นของตัวเองแล้วโดยรวมกับ เขมร ลูกหยี (วรวิทย์ จันทรานิตย์) โดยเขาเป็นที่รู้จักจากการเลียนเสียงเป็น "สุทธิชัย หยุ่น" และมักได้รับบทเป็นผู้ประกาศข่าว โฆษก หรือพิธีกร อยู่เสมอ ผลงานที่ผ่านมาของเขา ได้แก่ ภาพยนตร์เรื่อง แหยมยโสธร 2, Delivery Sexy Love, ผีหัวขาด, ช้างเพื่อนแก้ว, สุภาพบุรุษปีนป่าย, เสน่ห์ลูกทุ่ง, ภพเสน่หา, คนปีมะ, ปัญญา เรณู, "ชิป"หาย และ กรรไกร ไข่ ผ้าไหม สองบาทห้าสิบ
ชีวิตส่วนตัว
สุขสันต์ มีภรรยาชื่อพิชญา ไชยมาตร ทั้งคู่มีธุรกิจร้านนวดและสปาชื่อ บ้านสมุนไพรยาวลูกหยี & สปา
อะนาล็อกเทเลโฟนนีอะแด็ปเตอร์
อะนาล็อกเทเลโฟนนีอะแด็ปเตอร์ (analog telephony adapter) หรือ เอทีเอ เป็นอุปกรณ์ที่ใช้แทนคอมพิวเตอร์ในการเชื่อมต่อโทรศัพท์อะนาล็อก (โทรศัพท์ปกติทั่วไป) เพื่อการใช้งานวีโอไอพี
การใช้งาน
โดยปกติเอทีเอจะถูกตั้งค่าให้ใช้งานกับบริการวีโอไอพีรายใดรายหนึ่งไว้ล่วงหน้าแล้ว ซึ่งถ้าเป็นเช่นนั้น เมื่อเชื่อต่อสายต่างๆ และเปิดเครื่อง เอทีเอก็จะรายงานตัวต่อโครงข่าย ภายในไม่เกิน 5 นาทีก็สามารถใช้งานโทรศัพท์ผ่านวีโอไอพีได้ แต่ถ้ายังไม่มีการตั้งค่าล่วงหน้า ผู้ใช้งานจะต้องขอข้อมูลการตั้งค่าจากผู้ให้บริการวีโอไอพี และเข้าไปตั้งค่าเอง ซึ่งทำได้ 2 ทางคือโดยป้อนค่าผ่านปุ่มโทรศัพท์ หรือโดยผ่านเว็บอินเทอร์เฟสกับเอทีเอ
อนึ่ง เอทีเอทั่วไปจะได้รับไอพีแอดเดรสแบบไดนามิคจากเราเทอร์หรืออุปกรณ์ที่ใช้เชื่อมต่อกับอินเทอร์เน็ต แต่ถ้าไม่เป็นเช่นนั้น ก็อาจจะจำเป็นต้องมีการกำหนดไอพีแอดเดรสให้ในแบบคงที่
ชเว ซึง-ฮุน
ชเว ซึง-ฮุน (최승훈, เกิด 1 พฤษภาคม ค.ศ. 2008) เป็นนักแสดงชายชาวเกาหลีใต้
คลื่นความร้อนในประเทศญี่ปุ่น พ.ศ. 2561
ตลอดช่วงฤดูร้อน พ.ศ. 2561 มีคลื่นความร้อนสูงเป็นประวัติการณ์ที่ส่งผลกระทบต่อพื้นที่ขนาดใหญ่ของประเทศญี่ปุ่น หลายพื้นที่มีอุณหภูมิสูงกว่า 35 องศาเซลเซียส (95 องศาฟาเรนไฮต์) และเมืองคูมางายะ ได้รับการบันทึกอุณหภูมิสูงสุดที่ 41.1 องศาเซลเซียส (106.0 องศาฟาเรนไฮต์) ในวันที่ 23 กรกฎาคม – ซึ่งเป็นระดับสูงสุดที่เคยเกิดขึ้นในประเทศญี่ปุ่น อย่างน้อย 80 รายเสียชีวิตจากสาเหตุที่เกี่ยวข้องกับความร้อน และอย่างน้อย 22,000 รายเป็นลมเพราะความร้อน โดยต้องเข้ารับการรักษาในโรงพยาบาล
สาระสำคัญ
หลังจากน้ำท่วมและโคลนถล่มที่เกิดขึ้นตั้งแต่ปลายเดือนมิถุนายนถึงกลางเดือนกรกฎาคมปี พ.ศ. 2561 ได้มีคลื่นความร้อนที่แผ่กระจายไปทั่วแผ่นดินใหญ่ของประเทศญี่ปุ่น ในจังหวัดที่ได้รับผลกระทบจากอุทกภัยและแผ่นดินถล่ม ทั้งจังหวัดฮิโรชิมะ, โอกายามะ และเอฮิเมะ มีผู้ป่วย 145 รายที่เข้ารับการรักษาในโรงพยาบาลโดยเป็นลมเพราะความร้อนเนื่องจากอุณหภูมิสูงขึ้นกว่า 35 องศาเซลเซียส (95.0 องศาฟาเรนไฮต์) เมื่อวันที่ 15 กรกฎาคม สถานีตรวจการเปลี่ยนแปลงสภาพอากาศ 200 แห่งจาก 927 สถานีในเครือข่ายการสังเกตการณ์ทั่วประเทศได้บันทึกอุณหภูมิสูงสุดที่เกิน 35 องศาเซลเซียส (95.0 องศาฟาเรนไฮต์) จากนัน ในวันที่ 23 กรกฎาคม พบว่ามีอุณหภูมิสูงถึง 41.1 องศาเซลเซียส (106.0 องศาฟาเรนไฮต์) ในเมืองคูมางายะซึ่งอยู่ห่างทางตะวันตกเฉียงเหนือของโตเกียว 65 กิโลเมตร (40 ไมล์) นับเป็นอุณภูมิสูงสุดเท่าที่เคยมีมาของประเทศญี่ปุ่น เมืองหลายแห่งได้บันทึกอุณหภูมิไว้ที่ 40 องศาเซลเซียส (104 องศาฟาเรนไฮต์) ในวันดังกล่าว ส่วนในนครเกียวโตมีอุณหภูมิสูงกว่า 38 องศาเซลเซียส (100 องศาฟาเรนไฮต์) ต่อเนื่องเป็นเวลาเจ็ดวันเป็นครั้งแรกนับตั้งแต่เริ่มบันทึกสถิติไว้ในคริสต์ศตวรรษที่ 19
ดูเพิ่ม
• อุทกภัยในประเทศญี่ปุ่น พ.ศ. 2561
พระเจ้ามีนเยเดะบะ
พระเจ้ามีนเยเดะบะ (မင်းရဲဒိဗ္ဗ, ) เป็นพระมหากษัตริย์พระองค์ที่ 7 ของราชวงศ์ตองอูแห่งพม่า พระองค์ครองราชบัลลังก์ในเดือนกรกฎาคม พ.ศ. 2171 หลังจากที่ลอบปลงพระชนม์พระราชบิดาของพระองค์ คือ พระเจ้าอะเนาะเพะลูน ที่ทรงทราบว่าพระองค์ลักลอบเป็นชู้กับนางสนม ธิดาของเจ้าเมืองเชียงตุง พระเจ้าอะเนาะเพะลูนได้ตรัสบริภาษพระองค์อย่างรุนแรงว่าสิ่งที่พระองค์ทำคือการทรยศและไม่สมควรมีพระชนม์อยู่
หลังจากการลอบปลงพระชนม์พระราชบิดา พระเจ้ามีนเยเดะบะก็ทำให้เหล่าเสนาบดีประกาศให้พระองค์เป็นกษัตริย์ แต่พระองค์ก็ยังต้องชิงบัลลังก์กับสองพระปิตุลา พระเจ้าตาลูนและมังรากะยอชวา ซึ่งเสด็จไปที่รัฐฉานเพื่อระดมกำลังทหาร พระเจ้ามีนเยเดะบะ ไม่มีพระราชอำนาจควบคุมอาณาจักร เกินกว่าพะโคซึ่งเป็นเมืองหลวงของอาณาจักร ตลอด พ.ศ. 2171 สองพระปิตุลาพระเจ้าตาลูนและมังรากะยอชวา เสด็จกลับมาจากรัฐฉานและควบคุมพม่าตอนบน ในขณะที่คนอื่น ๆ จำนวนมากในพม่าไม่เห็นด้วยกับการปกครองของพระองค์ ใน พ.ศ. 2172 พระเจ้าทาลุนเสด็จลงมาจากอังวะเพื่อพิชิตพม่า กษัตริย์แห่งอาระกันส่งกองทัพไปช่วยพระเจ้ามีนเยเดะบะแต่ก็เปล่าประโยชน์ ในเดือนสิงหาคม พ.ศ. 2172 กษัตริย์ผู้ทำปิตุฆาตถูกยึดอำนาจโดยผู้บัญชาการทหารรักษาพระองค์และส่งตัวพระองค์ไปยังพระเจ้าตาลูน พระเจ้าตาลูนปฏิเสธคำขอของพระองค์ที่จะทรงผนวชเป็นพระภิกษุสงฆ์ และสำเร็จโทษพระองค์ในเดือนพฤศจิกายนปีนั้น
การสลายให้อนุภาคแอลฟา
หรือเขียนเป็น:
อนุภาคแอลฟาคล้ายกับนิวเคลียสฮีเลียม-4 ที่มีเลขมวลและเลขอะตอมเท่ากัน